‘કેદારનાથ’નું ટ્રેલર રિલીઝ થતાંની સાથે વિવાદનો મધપૂડો પણ છંછેડાઈ ગયો છે. આ ફિલ્મને લઈને હવે એવો વિવાદ શરૂ થયો છે કે એનું નામ બદલવાની માગણી ઊઠી છે. કેદારનાથના પૂજારીઓના ઑર્ગેનાઇઝેશન કેદાર સભાનું માનવું છે કે સુશાંત સિંહ રાજપૂત અને સારા અલી ખાનની આ ફિલ્મમાં લવ જેહાદને પ્રોત્સાહન આપવામાં આવી રહ્યું છે. આ જ કારણ છે કે કેદાર સભાએ ફિલ્મના પ્રોડ્યુસર રૉની સ્ક્રૂવાલા અને ડિરેક્ટર અભિષેક કપૂરને અપીલ કરી છે કે ફિલ્મનું નામ બદલવામાં આવે. ૨૦૧૩માં કેદારનાથમાં આવેલા ભયાવહ પૂર પર આ ફિલ્મ બનાવવામાં આવી છે. ફિલ્મમાં દેખાડવામાં આવ્યું છે કે સારા એક હિન્દુ યાત્રી છે અને સુશાંત એક મુસ્લિમ પિઠ્ઠુના પાત્રમાં જોવા મïળી રહ્યો છે. તેમની બન્ને વચ્ચે પ્રેમ પાંગરે છે. કેદાર સભાના પૂજારીઓએ સાથે જ માગણી કરી છે કે આ ફિલ્મ રિલીઝ થાય એ પહેલાં તેમના માટે સ્ક્રીનિંગ રાખવામાં આવે. આ વિશે કેદાર સભાના એક્ઝિક્યુટિવ ઑફિસર એન. પી. જમલોકીએ કહ્યું હતું કે ‘ફિલ્મનું ટ્રેલર જોયું નહોતું એ પહેલાં અમને ફિલ્મની સ્ટોરી વિશે જાïણ નહોતી. પ્રોમોનાં અમુક દૃશ્યો વાંધાજનક છે.’